Moviebox

Moviebox var en type videospiller til hjemmebruk som ble produsert for kortidsutleie. Den var enkel å betjene og kunne bare brukes til avspilling. En Moviebox gjorde det mulig for dem som ikke eide egen videomaskin å leie videofilmer og bidro sådan til å revolusjonere videobransjen. En slik maskin kunne vanligvis leies på en videoforretning fra midten av 1980-årene. Vanlig døgnpris på den tiden var 65 kr som inkluderte leie av en film.

Den ble lansert i 1983 av Esselte Video i Sverige. Den fikk ikke noe særlig utbredelse i Norge før 1985. De aller fleste maskinene var av typen VHS.

Esselte Moviebox hadde sin storhetstid i andre halvdel av 1980-årene. Mot slutten av 1980-tallet ble salg av videospillere såpass utbredt at movieboxen gradvis ble overflødig, men den var fortsatt å få leid på slutten av 1990-årene.

Maskinen er i ettertid blitt noe som i Norden forbindes med 1980-årenes popkultur. 

I 2011 leverte videogrunder Jimmy Joccumsen sin siste Moviebox til Norsk Teknisk Museum.

 Historie 
Norskfødte Jimmy Joccumsen regnes som en av opphavsmennene til Moviebox. Han var i 1981 nyansatt sjef i Esselte Video Norge og så det som sin oppgave å gjøre leiefilmen tilgjengelig til så mange som mulig. Den gang var det få husstander som hadde videomaskin og derfor lanserte han og noen kollegaer ideen om å kjøpe videospillere til alle husstander i Skandinavia. Da de innså at ideen var økonomisk umulig kom de på tanken om å produsere enkle og billige maskiner som kunne brukes til kortidsutleie. Disse maskinene skulle utelukkende benyttes til å se videoprogrammer, uten muligheter til å gjøre opptak. På tur til Japan, fikk skandinavene i Esselte kontakt med en produsent som sa seg villig til å lage maskinen. Kravet var at den skulle være svært brukervennlig og robust. Derfor ble selve maskinen festet i bunnen av en støtsikker plastkoffert som kunne åpnes ved bruk (se bilde).

I 1983 ble Moviebox lansert. Videoforhandlerne hadde samme år en omsetning på 200 millioner kroner. I 1984 var omsetningen på 400 millioner og i 1985 var den på en milliard. I 1985 foregikk halvparten av de 20 millioner videofilmutleier i Norge ved at kunden leide en Moviebox.

På det meste hadde Esselte  spillere ute i de ulike videobutikkene. Først da prisene på VHS-spillere begynte å synke mot slutten av 1980-årene begynte behovet for å leie spillere å avta.

Moviebox ble raskt et yndet mål for tyver. Dette bidro til at Esselte lanserte en tyverisikker maskin med tidslås (Esselte Moviebox Pro). Det vil si at den ble ubrukelig etter leietidens utløp. Utleieforretningene reaktiverte tidslåsen foran hvert nytt utleie.

 Teknisk info 
Den første Esselte Moviebox (Esselte E-1100) ble gjort av Funai og den er en rebrand versjon av Funai's VIP 1000. Mekanismen er dog bygget av selskapet Shintom. Denne modellen kan også kun spille av PAL-opptak i Standard Play.

Den senere versjonen (Esselte E-2200) ble produsert av Panasonic. Denne modellen kunne, slik som den første, kun spille opptak i Standard Play.

Denne modellen hadde også en tyverisperre som gjorde at avspilling ikke var mulig etter leietidens utløp. Tyverisperren låste alle knapper på maskinen, med unntak av strømbryteren. Tyverisperren bestod av en batteriboks og magnetsensor. Når du dro en magnet over sensoren, så ble spilleren deaktivert og kunne brukes igjen spillern.

 Referanser 

 Eksterne lenker 
 Nett-TV (en antityverikampanje som ofte var å se foran leiefilmene til Esselte på 1980-tallet)
MovieBox siste app  (2020)

Kategori:Video
Kategori:Varemerker
Kategori:Svenske oppfinnelser
Kategori:Norske oppfinnelser
Kategori:Elektronikk